Diari Oficial de la Generalitat Valenciana


Sumari del DOGV 7371, del 30-09-2014 (2014/8758)

Notificació de la sentència dictada en el procediment ordinari número 476/2008.
-------------------------------------------------------------------------------

### Dades del document

Número de DOGV
:   7371

Data del DOGV
:   30-09-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/8758


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el procediment ordinari número 476/2008. [2014/8758]  
Procediment: juí ordinari 000476/2008.  
Demandant: Antonio Martínez Martínez.  
Procurador: Jesús Rivaya Carol.   
Demandat: Jon Letch i Bluemoon Solutions, SC.  
Procurador: -  
  
María Isabel Boguñá Pacheco, secretària judicial del Jutjat Mercantil número 1 de València, faig saber que en actuacions de juí ordinari, seguides davant d'este Jutjat amb el número 000476/2008, s'ha dictat sentència, de data 28 de desembre de 2009, que té l'encapçalament i la part dispositiva que, literalment, són com seguix:  
  
«Sentència número 635  
València, 28 de desembre de 2009  
  
Antecedents de fet  
Primer. L'expressada part demandant va promoure demanda, que, per repartiment, va ser rellevada a este jutjat, contra la ja citada demandada i contra l'entitat Bluemoon Solutions, SC ?respecte de la qual es va desistir i consta el procediment?, interessant que després dels tràmits procedimentals pertinents es dictara sentència contenint els pronunciaments següents:  
1. Es declare la lesió per part del demandat, Jon Letch, del dret sobre la marca 2.682.582/1 Rightmove (classe 36) de la qual l'actor és titular.  
2. Es condemne el demandat, Jon Letch, a cessar en els actes que suposen violació del dret de l'actor denunciats, així com una prohibició de futur dels dits actes i, en conseqüència, a:  
- No oferir o prestar servicis idèntics o semblants a aquells per als quals la marca de l'actor està registrada utilitzant el signe Rightmove o Rightmove España en totes les seues variants fonètiques o gràfiques (àmbit de la confusibilitat) o un altre signe idèntic o semblant.  
- No utilitzar el dit signe per als mencionats servicis en els documents mercantils i la publicitat.  
- No usar el signe per als mencionats servicis en xarxes de comunicació telemàtiques o com a nom de domini.  
- No posar el signe en altres mitjans d'identificació del servici.  
3. Es condemne el demandat, Jon Letch, a indemnitzar els danys i perjuís patits per l'actor en la quantitat corresponent a l'1 per cent de la xifra de negocis realitzada pel dit demandat amb els servicis il·lícitament marcats.  
4. S'adopten les mesures necessàries perquè prosseguisca la violació i, en particular, es condemne el demandat, Jon Letch, a retirar del tràfic econòmic el material publicitari i altres documents en què s'haja materialitzat la violació per haver utilitzat o utilitzar el signe, en el termini que es determine en execució de sentència, i es condemne el demandat, Jon Letch, a cessar en l'ús del domini ?www.rightmoveespana.com- i s'acorde la cancel·lació del dit domini, i es lliurarà en el moment processalment oportú els despatxos manaments necessaris per a la dita cancel·lació.  
5. Es condemne el demandat, Jon Letch, a la publicació de la sentència a càrrec seu en un periòdic d'entre els tres de major tirada a la província d'Alacant.  
6. Es condemne el demandat, Jon Letch, al pagament de les costes i gastos d'este juí.  
Segon. Admesa a tràmit la demanda, es va emplaçar la part demandada perquè en 20 dies compareguera en actuacions i la contestara i, no verificant-ho en legal forma, va ser declarat en situació processal de rebel·lia. A continuació, es va convocar a les parts a la celebració de l'audiència prèvia, que va tindre lloc amb data 21 d'octubre de 2009, que es va celebrar amb l'assistència de només la part actora que va ratificar la seua pretensió i va sol·licitar la recepció del pleit a prova, la qual cosa va vindre oportunament proveïda, i com vulga que tota la prova proposada i admesa ja estava practicada en les actuacions, sense més tràmit, van quedar les actuacions concluses per a dictar sentència.  
  
Tercer. Que en la substanciació d'este procediment s'han observat les formalitats legals pertinents.  
  
Dispositiva  
Amb l'estimació de la demanda, en els termes ulteriorment deduïts, interposada pel procurador senyor Rivaya Carol, en la representació que té del seu mandant Antonio Martínez Martínez, contra Jon Letch, i efectue els pronunciaments següents:  
1. Es declara a tots els efectes legals procedents que el procedir del demandat, Jon Letch, lesiona el dret sobre la marca 2.682.582/1 Rightmove (classe 36), de la qual l'actor és titular.  
2. En virtut d'això, es condemna el demandat, Jon Letch, a sotmetre's a l'anterior declaració i a cessar en els actes que suposen violació del dret de l'actor denunciats, així com una prohibició de futur dels dits actes i en conseqüència a:  
- No oferir o prestar servicis idèntics o semblants a aquells per als quals la marca de l'actor està registrada utilitzant el signe Rightmove o Rightmove Españya en totes les seues variants fonètiques o gràfiques o un altre signe idèntic o semblant.  
- No utilitzar el dit signe per als mencionats servicis en els documents mercantils i la publicitat.  
- No usar el signe per als mencionats servicis en xarxes de comunicació telemàtiques o com a nom de domini.  
- No posar el signe en altres mitjans d'identificació del servici  
3. Es condemna el demandat, Jon Letch, a retirar del tràfic econòmic el material publicitari i altres documents en què s'haja materialitzat la violació per haver utilitzat o utilitzar el signe, i a cessar en l'ús del domini , i s'acorda la cancel·lació del dit domini, i a este efecte es lliure, ferma que siga esta sentència, els despatxos necessaris per a la dita cancel·lació.  
4. Es condemna el demandat, Jon Letch, a la publicació de la sentència en extracte a càrrec seu en un diari d'entre els tres de major tirada a la província d'Alacant.  
5. Es condemna en costes la part demandada.  
Notifiqueu esta resolució a les parts de forma legal, i feu-los saber que en contra es pot interposar recurs d'apel·lació per a l'Audiència Provincial de València, que haurà de preparar-se en el termini de cinc dies.  
Així, esta és la meua sentència, que pronuncie, mane i firme.  
Publicació. L'anterior sentència ha sigut dictada i firmada pel magistrat jutge que la subscriu, mentres celebra audiència pública en el dia de la data, i s'estén la present diligència als efectes de l'article 204 de la Llei d'Enjudiciament Civil. En done fe.»  
  
I perquè servisca de notificació al demandat, Jon Letch, que està en parador desconegut, estenc este edicte.  
  
València, 31 de juliol de 2014.- La secretària judicial: María Isabel Boguñá Pacheco.